CELEX: 62010CB0091
Language: el
Date: 2010-09-29 00:00:00
Title: Υπόθεση C-91/10: Διάταξη του Δικαστηρίου (έβδομο τμήμα) της 29ης Σεπτεμβρίου 2010 [αίτηση του Rechtbank Breda (Κάτω Χώρες) για την έκδοση προδικαστικής αποφάσεως] — VAV Autovermietung GmbH κατά Inspecteur van de Belastingdienst/Douane Zuid, kantoor Roosendaal (Άρθρο 104, παράγραφος 3, πρώτο εδάφιο, του Κανονισμού Διαδικασίας — Ελεύθερη παροχή υπηρεσιών — Άρθρα 49 ΕΚ έως 55 ΕΚ — Αυτοκίνητα οχήματα — Χρήση αυτοκινήτου οχήματος ταξινομημένου και μισθωμένου εντός άλλου κράτους μέλους — Φορολόγηση του οχήματος αυτού εντός του πρώτου κράτους μέλους κατά την πρώτη χρήση του στο εθνικό οδικό δίκτυο)

29.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/13
            
         Διάταξη του Δικαστηρίου (έβδομο τμήμα) της 29ης Σεπτεμβρίου 2010 [αίτηση του Rechtbank Breda (Κάτω Χώρες) για την έκδοση προδικαστικής αποφάσεως] — VAV Autovermietung GmbH κατά Inspecteur van de Belastingdienst/Douane Zuid, kantoor Roosendaal
   (Υπόθεση C-91/10) (1)
   
   (Άρθρο 104, παράγραφος 3, πρώτο εδάφιο, του Κανονισμού Διαδικασίας - Ελεύθερη παροχή υπηρεσιών - Άρθρα 49 ΕΚ έως 55 ΕΚ - Αυτοκίνητα οχήματα - Χρήση αυτοκινήτου οχήματος ταξινομημένου και μισθωμένου εντός άλλου κράτους μέλους - Φορολόγηση του οχήματος αυτού εντός του πρώτου κράτους μέλους κατά την πρώτη χρήση του στο εθνικό οδικό δίκτυο)
   2011/C 30/19
   Γλώσσα διαδικασίας: η ολλανδική
   
      Αιτούν δικαστήριο
   
   Rechtbank Breda
   
      Διάδικοι στην υπόθεση της κύριας δίκης
   
   VAV Autovermietung GmbH
   
      κατά
   
   Inspecteur van de Belastingdienst/Douane Zuid, kantoor Roosendaal
   
      Αντικείμενο
   
   Αίτηση εκδόσεως προδικαστικής αποφάσεως — Rechtbank Breda — Ερμηνεία των άρθρων 56 ΣΛΕΕ έως 62 ΣΛΕΕ — Εθνική ρύθμιση η οποία προβλέπει την είσπραξη τέλους ταξινόμησης κατά την πρώτη χρήση οχήματος στο εθνικό οδικό δίκτυο
   
      Διατακτικό
   
   Είναι αντίθετη στα άρθρα 49 ΕΚ έως 55 ΕΚ εθνική κανονιστική ρύθμιση όπως η επίδικη στην κύρια δίκη, δυνάμει της οποίας φυσικό πρόσωπο που κατοικεί ή είναι εγκατεστημένο σε κράτος μέλος και χρησιμοποιεί εντός του κράτους μέλους αυτού όχημα ταξινομημένο και μισθωμένο εντός άλλου κράτους μέλους υποχρεούται να καταβάλλει, κατά την πρώτη χρήση του οχήματος αυτού στο οδικό δίκτυο του πρώτου κράτους μέλους, ολόκληρο το ποσό του τέλους ταξινόμησης, μέρος του οποίου, υπολογιζόμενο ανάλογα με τη διάρκεια χρήσεως του οχήματος στο εν λόγω οδικό δίκτυο, επιστρέφεται χωρίς τόκους μετά το πέρας της χρήσεως του οχήματος.
   
      (1)  ΕΕ C 113 της 1.5.2010.